Civil luftfart på Rhodos begyndte efter 2. verdenskrig fra den nærliggende militære Rhodos Maritsa Lufthavn. Dette var øens hovedlufthavn, indtil Rhodos Lufthavn "Diagoras" åbnede 28. juni 1977, 3 km nord for den gamle. Maritsa benyttes i dag udelukkende til militært brug. Siden etablering i 1977 er Diagoras blevet udvidet flere gange. Blandt andet er der kommet nye rullebaner og forplads, ligesom man i 2005 indviede en helt ny lufthavnsterminal.